INFORMARE – Situație IACRS, pneumonii, gripă

Săptămâna 04 (20 – 26.01.2025)

În săptămâna 4 se menține trendul ascendent al îmbolnăvirilor respiratorii, astfel:

Avem cu 424 mai multe IACRS (3038, față de 2614) și o predominantă a cazurilor la grupele de vârstă 5-14 și 15-49 de ani, care împreună adună 67% din total. Procentul internărilor se menține la un nivel, în continuare, redus (2,43%), dar se remarcă faptul că, în afara unui singur caz de vârstnic (peste 65 ani), toate internările au fost la copii, 0 – 14 ani, cei mai afectați fiind sugarii (0-1 an), care dețin 50% din totalul internărilor.

Pneumoniile au înregistrat o scădere de 119 cazuri (de la 634, la 515), cu un procent de 26,21% internări. Cele mai multe cazuri au fost la grupul 15-49 de ani (166). Grupul vârstnicilor (peste 65 ani) deține poziția următoare, cu 100 de cazuri și procentul cel mai mare de internări (32%).

Gripa menține tendința de creștere. Am raportat 455 de cazuri, față de 331 anterior, dar în schimb, a scăzut cu 11 procente numărul internărilor (de la 26,58 la 15,16%). Repartizarea cazurilor pe grupe de vârstă a fost de 63% la grupele 5 – 49 ani.

A fost înregistrat cel de-al patrulea deces datorat gripei, din acest sezon – bărbat în vârstă de 83 de ani, confirmat prin RT PCR cu virus gripal A, nevaccinat cu vaccin antigripal, cu comorbidități, internat ATI.

În total, de la începutul sezonului de supraveghere 2024 – 2025, au fost raportate:

• 1453 cazuri de gripă (din care 98 confirmate prin RT PCR)

• 26772 cazuri IACRS

• 5722 cazuri de pneumonii.

Decese = 4

(IACRS = Infecții acute de căi respiratorii superioare)

la un pacient în vârstă de 59 ani, confirmat prin RT PCR cu virus gripal A, nevaccinat cu vaccin antigripal, cu comorbidități.